b'\n_START_ARTICLE_\nMolvan\xc3\xaea\n_START_SECTION_\nDespre Molvan\xc3\xaea\n_START_PARAGRAPH_\nRepublica Molvan\xc3\xaea e compus\xc4\x83 din multe din cele mai rele stereotipuri \xc8\x99i cli\xc8\x99euri despre Europa de Est cunoscute \xc3\xaen Australia. Loca\xc8\x9bia exact\xc4\x83 a Molvaniei nu este specificat\xc4\x83 niciodat\xc4\x83 \xc3\xaen carte. Totu\xc8\x99i se spune c\xc4\x83 are hotar comun cu Germania, Slovacia, Slovenia, Ungaria \xc8\x99i Rom\xc3\xa2nia. Numele \xc8\x99i forma \xc8\x9b\xc4\x83rii, inclusiv subdiviziunile sale, sugereaz\xc4\x83 o similitudine cu Republica Moldova (precum \xc8\x99i descrierea autorilor c\xc4\x83 ar fi "undeva \xc3\xaentre Rom\xc3\xa2nia \xc8\x99i Cernob\xc3\xael"); ea poate reprezenta de asemenea o \xc8\x9bar\xc4\x83 compus\xc4\x83 din p\xc4\x83r\xc8\x9bi ale Ungariei, Cehiei, Croa\xc8\x9biei, Serbiei, Slovaciei \xc8\x99i uneori Austria \xc8\x99i Polonia). Cartea men\xc8\x9bioneaz\xc4\x83 bulgarii, maghiarii \xc8\x99i moldovenii drept locuitori ai \xc8\x9b\xc4\x83rii: "Popula\xc8\x9bia Molvaniei const\xc4\x83 din trei grupuri etnice majore: bulgii (68%) care predominant locuiesc \xc3\xaen centru \xc8\x99i sud, ungarii (29%) care locuiesc \xc3\xaen ora\xc8\x99ele de nord, \xc8\x99i molvenii (3%) care \xc3\xaen principal pot fi g\xc4\x83si\xc8\x9bi \xc3\xaen \xc3\xaenchisori."_NEWLINE_Cartea descrie na\xc8\x9biunea ca fiind sf\xc3\xa2\xc8\x99iat\xc4\x83 de r\xc4\x83zboaie civile \xc8\x99i tulbur\xc4\x83ri etnice pentru o lung\xc4\x83 perioad\xc4\x83 din istoria sa. \xc3\x8en cele din urm\xc4\x83, p\xc4\x83r\xc8\x9bile beligerante s-au unit \xc3\xaentr-un singur regat, condus de o serie de regi despotici \xc8\x99i cruzi. La sf\xc3\xa2r\xc8\x99itul secolului al 19-lea monarhia a fost r\xc4\x83sturnat\xc4\x83, dar familia regal\xc4\x83 a r\xc4\x83mas popular\xc4\x83 \xc3\xaen exil. Pe durata celui de-al doilea R\xc4\x83zboi Mondial \xc8\x9bara s-a aliat cu Germania Nazist\xc4\x83, iar ulterior a fost ocupat\xc4\x83 de c\xc4\x83tre Uniunea Sovietic\xc4\x83. Dup\xc4\x83 pr\xc4\x83bu\xc8\x99irea comunismului \xc3\xaen Europa \xc3\xaen anii 1990, \xc8\x9bara devine o dictatur\xc4\x83 condus\xc4\x83 de un guvernare corupt\xc4\x83 cu leg\xc4\x83turi str\xc3\xa2nse cu mafia._NEWLINE_Molvan\xc3\xaea este descris\xc4\x83 ca fiind o \xc8\x9bar\xc4\x83 rural\xc4\x83 foarte s\xc4\x83rac\xc4\x83, puternic poluat\xc4\x83 \xc8\x99i sterp\xc4\x83 din punct de vedere geografic. Infrastructura este deplorabil\xc4\x83, cu necesit\xc4\x83\xc8\x9bi ca electricitatea, apa potabil\xc4\x83, \xc8\x99i canalizarea fiind foarte rar \xc3\xaent\xc3\xa2lnite, \xc3\xaen general din cauza birocra\xc8\x9biei incompetente._NEWLINE_Oamenii din Molvan\xc3\xaea sunt portretiza\xc8\x9bi ca fiind \xc3\xaen general nepolitico\xc8\x99i, murdari, \xc8\x99i uneori u\xc8\x99or psihotici, cu numeroase credin\xc8\x9be \xc8\x99i tradi\xc8\x9bii bizare \xc8\x99i lipsite de logic\xc4\x83. Sf\xc3\xa2ntul ocrotitor al \xc8\x9b\xc4\x83rii este Fiodor.\n_START_SECTION_\nLimba\n_START_PARAGRAPH_\nLimba Molvanian\xc4\x83 fictiv\xc4\x83, este prezentat\xc4\x83 a fi at\xc3\xa2t de complicat\xc4\x83 \xc3\xaenc\xc3\xa2t ia \xc3\xaen medie aproape 16 ani pentru a fi \xc3\xaenv\xc4\x83\xc8\x9bat\xc4\x83.\n_START_SECTION_\nDrapelul\n_START_PARAGRAPH_\nDrapelul Molvan\xc3\xaeei este numit "Trikolor" \xc3\xaen pofida faptul c\xc4\x83 const\xc4\x83 din doar dou\xc4\x83 culori, ro\xc8\x99u \xc8\x99i galben. Pe durata ocupa\xc8\x9biei sovietice, drapelul avea secera \xc8\x99i ciocanul galbene pe fundal ro\xc8\x99u \xc3\xaen col\xc8\x9bul de st\xc3\xa2nga sus. Dup\xc4\x83 pr\xc4\x83bu\xc8\x99irea comunismului, Molvan\xc3\xaea a devenit una din pu\xc8\x9binele state ex-sovietice care a p\xc4\x83strat secera \xc8\x99i ciocanul pe drapel, dar a mai ad\xc4\x83ugat \xc8\x99i o mistrie \xc3\xaen simbol.\n_START_SECTION_\nComunica\xc8\x9bii\n_START_PARAGRAPH_\nMolvan\xc3\xaea nu are o autoritate de reglementare pentru comunica\xc8\x9biile f\xc4\x83r\xc4\x83 fir, prin urmare, este permis\xc4\x83 utilizarea oric\xc4\x83ror frecven\xc8\x9be. Cel pu\xc8\x9bin un produc\xc4\x83tor de echipamente Wi-Fi a inclus Molvan\xc3\xaea ca o alegere \xc3\xaen care se permite func\xc8\x9bionarea pe o gam\xc4\x83 de frecven\xc8\x9b\xc4\x83 mai mare dec\xc3\xa2t este \xc3\xaen mod normal posibil.\n_START_SECTION_\nCriticism\n_START_PARAGRAPH_\nCartea a fost criticat\xc4\x83 de c\xc4\x83tre fostul ministru britanic de stat pentru Europa, Keith Vaz, care a acuzat-o c\xc4\x83 exploateaz\xc4\x83 prejudec\xc4\x83\xc8\x9bile despre Europa de Est._NEWLINE_El a spus c\xc4\x83 cartea este un pic "obraznic\xc4\x83" deoarece "ea reflect\xc4\x83 unele prejudec\xc4\x83\xc8\x9bi existente [despre estul Europei]._NEWLINE_...partea trist\xc4\x83 este c\xc4\x83 unii oameni ar putea crede de fapt, c\xc4\x83 aceast\xc4\x83 \xc8\x9bar\xc4\x83 chiar exist\xc4\x83."\n_START_SECTION_\nContinu\xc4\x83ri\n_START_PARAGRAPH_\nAlte ghiduri turistice de parodie au fost publicate ulterior, examin\xc3\xa2nd \xc8\x9bara Phaic T\xc4\x83n din sud-estul Asiei (publicat\xc4\x83 \xc3\xaen 2004) \xc8\x99i San Sombr\xc3\xa8ro din America Latin\xc4\x83 (publicat\xc4\x83 \xc3\xaen 2006).'